Kutipan “The Suicide Squad” Pada Minggu Pertama Tayangan Sedikit Mengecewakan
THE SUICIDE SQUAD, Margot Robbie sebagai Harley Quinn, 2021. © Warner Bros. / Courtesy Everett Collection THE SUICIDE SQUAD, Margot Robbie sebagai Harley Quinn, 2021. © Warner Bros. / Courtesy Everett Collection THE SUICIDE SQUAD, Margot Robbie sebagai Harley Quinn, 2021. © Warner Bros. / Courtesy Everett Collection Filem The Suicide Squad arahan James Gunn membuka tayangannya dengan sedikit mengecewakan apabila hanya mampu mengutip $26.5 juta dolar pada minggu pertama tayangannya. Rating ‘R’ dan peminat yang memilih untuk menonton di rumah dikatakan menjadi punca kepada kutipan yang kurang memberangsangkan ini. Untuk info, The Suicide Squad dilancarkan serentak di pawagam dan platform streaming HBO Max. Untuk pasaran global, The Suicide Squad telah mengutip $71.9 juta dolar pada minggu pertama tayangannya. Sementara itu, Jungle Cruise terus menunjukkan prestasi baik pada minggu kedua tayangan apabila menambah $15.69 juta dolar dipasaran domestik AS, menjadikan jumlah keseluruhan sebanyak $65.3 juta dolar. Jungle Cruise kini mengumpul $122 juta dolar seluruh dunia.  Filem thriller terbaru M. Night Shyamalan, Old terus menambah keuntungan apabila mengutip $4.1 juta dolar pada minggu lalu, menjadikan jumlah terkumpul sebanyak $38.5 juta dolar di pasaran domestik AS, dan $65 juta dolar di pasaran global. Old dihasilkan dengan kos sekitar $18 juta dolar sahaja. Lain-lain kutipan, Black Widow telah mengumpul kutipan $359.7 juta dolar seluruh dunia, manakala Space Jam 2 telah mengutip $133 juta dolar seluruh dunia. Snake Eyes bakal menjadi filem flop tahun ini apabila hanya mengutip $33 juta dolar seluruh dunia sehinggakini. 